CELEX: 62018CN0011
Language: sl
Date: 2018-01-05 00:00:00
Title: Zadeva C-11/18 P: Pritožba, ki jo je Oleksandr Viktorovych Klymenko vložil 5. januarja 2018 zoper sodbo Splošnega sodišča (šesti senat) z dne 8. novembra 2017 v zadevi T-245/15, Klymenko/Svet

12.3.2018   
            
            
               SL
            
            
               Uradni list Evropske unije
            
            
               C 94/12
            
         Pritožba, ki jo je Oleksandr Viktorovych Klymenko vložil 5. januarja 2018 zoper sodbo Splošnega sodišča (šesti senat) z dne 8. novembra 2017 v zadevi T-245/15, Klymenko/Svet
   (Zadeva C-11/18 P)
   (2018/C 094/15)
   Jezik postopka: angleščina
   
      Stranki
   
   
      Pritožnik: Oleksandr Viktorovych Klymenko (zastopnik: M. Phelippeau, odvetnik)
   
      Druga stranka v postopku: Svet Evropske unije
   
      Predlog
   
   Pritožnik Sodišču predlaga razveljavitev sodbe Splošnega sodišča (šesti senat) z dne 8. novembra 2017 v zadevi T-245/15.
   Pritožnik Sodišču predlaga, naj ugodi naslednjim predlogom, ki so bili predstavljeni v postopku pred Splošnim sodiščem, in sicer:
   
               —
            
            
               naj razglasi ničnost Sklepa Sveta (SZVP) 2015/364 z dne 5. marca 2015 (1); in izvedbene uredbe Sveta (EU) 2015/357 z dne 5. marca 2015 (2);
            
         
               —
            
            
               naj razglasi ničnost Sklepa Sveta (SZVP) 2016/318 z dne 4. marca 2016 (3), in izvedbene uredbe Sveta (EU) 2016/311 z dne 4. marca 2016 (4);
            
         
               —
            
            
               naj razglasi ničnost Sklepa Sveta (SZVP) 2017/381 z dne 3. marca 2017 (5); in izvedbene uredbe Sveta (EU) 2017/374 z dne 3. marca 2017 (6),
            
         v delih v katerih se ti akti nanašajo na pritožnika; in Svetu Evropske unije naloži plačilo stroškov pritožbe in predloga za razglasitev ničnosti v vlogi za prilagoditev.
   
      Pritožbeni razlogi in bistvene trditve
   
   V podporo pritožbi pritožnik navaja tri pritožbene razloge.
   
      Prvi pritožbeni razlog: pritožnik trdi, da je Splošno sodišče napačno štelo, da je Svet Evropske unije določil posebne in konkretne razloge, ki bi upravičevali sprejetje omejevalnih ukrepov v zvezi z njim ter da je Splošno sodišče napravilo napako s tem, da je urad državnega tožilstva opredelilo kot „visok sodni organ“;
   
      Drugi pritožbeni razlog: pritožnik trdi, da je Splošno sodišče napravilo napako, s tem da je štelo, da je merilo za vpis na seznam, ki je določeno v spornih aktih, ustrezalo ciljem SZVP;
   
      Tretji pritožbeni razlog: pritožnik trdi, da je Splošno sodišče napačno uporabilo pravo, s tem da je ugotovilo, da omejevalni ukrep ni pomenil kršitve lastninske pravice.
   
      (1)  Sklep Sveta (SZVP) 2015/364 z dne 5. marca 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2015, L 62, str. 25);
   
      (2)  Izvedbena uredba Sveta (EU) 2015/357 z dne 5. marca 2015 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2015, L 62, str. 1);
   
      (3)  Sklep Sveta (SZVP) 2016/318 z dne 4. marca 2016 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2016 L 60, str. 76);
   
      (4)  Izvedbena uredba Sveta (EU) 2016/311 z dne 4. marca 2016 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2016 L 60, str. 1);
   
      (5)  Sklep Sveta (SZVP) 2017/381 z dne 3. marca 2017 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2017 L 58, str. 34);
   
      (6)  Izvedbena uredba Sveta (EU) 2017/374 z dne 3. marca 2017 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2017 L 58, str. 1)